
Na osnovu člana 20. Statuta Udruženja građana „Agencija za unapređenje, razvoj, obrazovanje, ravnopravnost i aktivizam građana Aurora Teslić“, projekta „Podrška izrade gender akcijskih planova u šest lokalnih zajednica u BiH“ podržanom od strane Ministarstva vanjskih  poslova Kraljevine Holandije, te realizacije jedne od mjera predviđenih Gender akcionim planom opštine Teslić  “Pomoć u saniranju štete uzrokovane epidemijom virusa Covid -19 u ženskom preduzetništvu,mikrobiznisi, na teritoriji opštine Teslić“ u saradnji sa UG ”Nešo Više” Sarajevo, direktor UG „Aurora-Teslić“  donosi:
PRAVILNIK

O uslovima i načinu dodjeljivanja podsticajnih sredstava u okviru projekta „Pomoć u saniranju štete uzrokovane epidemijom virusa Covid -19 u ženskom preduzetništvu, mikrobiznisi, na teritoriji opštine Teslić“
Član 1.
Ovim pravilnikom propisuju se uslovi koje su obavezna da ispunjavaju poslovni subjekti za ostvarivanje prava na novčani podsticaj,u okviru projekta „Pomoć u saniranju štete uzrokovane epidemijom virusa Covid -19 u ženskom preduzetništvu, mikrobiznisi, na teritoriji opštine Teslić“(u daljem tekstu Projekat), postupci za njihovo ostvarivanje, visina i način isplate novčanih podsticaja, obaveze korisnicaa podsticaja nakon njihovog primanja, rokovi i potrebna dokumentacija.
Član 2.
(1) Pravo na podsticaj na novčana sredstva i druge oblike podrške u okviru projekta imaju poslovni subjekti isključivo žene vlasnice mikrobiznisa (u daljem tekstu: korisnica podsticaja) sa sjedištem u Tesliću koje zapošljavaju tri ili više radnika a kojima je bilo zabranjeno obavljanje djelatnosti aktima Republičkog i/ili Opštinskog  štaba za vanredne situacije.

(2) Ukupan iznos sredstava koji se isplaćuje je 8.820,00 KM a pojedinačni iznosi koji će biti dodijeljeni obračunavaju se na osnovu broja zaposlenih radnika i prijavljenih poslovnih subjekata.
Član 3.
Podsticajna sredstva iz Člana 2. stav (2) ostvaruju se prijavom na Javni poziv koji objavljuje Udruženje a osnovu  Zahtjeva koji Udruženju podnose poslovni subjekti, žene vlasnice mikrobiznisa i uz koji prilažu :

(1) Obavještenje o razvrstavanju jedinica po djelatnostima, koje izdaje APIF, ukoliko je riječ o pravnom licu a za samostalne preduzetnike utvrdiće se pretežna djelatnost uvidom u službene evidencije, odnosno registre Opštine. Vrsta djelatnosti se utvrđuje isključivo prema registrovanoj pretežnoj djelatnosti.
(2) Dokaz o broju prijavljenih radnika koji su imali u februaru mjesecu 2020.godine i u avgustu mjesecu 2020.godine (MOP ili potvrdu izdatu od strane Poreske uprave RS). 
Član 4.

Nakon isteka roka za prijavu po javnom pozivu, komisija formirana rješenjem Direktora Udruženja broj 08/2020  u roku od 3 dana od dana završetka Javnog poziva donijeće konačnu listu korisnica  koje zadovoljavaju uslove poziva.
Član 5.

Podsticajna sredstva iz Člana 2. stav (2) isplaćivaće Udruženje na transakcioni račun klijenta, a nakon potpisanog Ugovora između korisnica sredstava i predstavnika Udruženja.
Član 6.

Obaveza korisnica sredstava, a to će biti definisano i Ugovorom, je da u narednih šest mjeseci  ne mogu da smanje broj radnika. 
Član 7.

Rok na koji se objavljuje konkurs za dodjelu sredstava je 15 dana od dana objavljivanja Javnog poziva.
Član 8.
Ovaj pravilnik stupa na snagu danom donošenja.
                                                                                                             Direktor UG “Aurora Teslić”

                                                                                                             Duško Petrović

